open-index/open-wikipedia-markdown huggingface dataset:
Richard Millet

**Richard Millet** (født 29. mars 1953) er en fransk forfatter. Han er født i Frankrike, men oppvokst i Libanon, bosatte seg senere i Paris.

I 1994 ble han tildelt *Prix de l'Essai* av Académie française for sin bok *Le Sentiment de la langue*.

Hans bok *Éloge littéraire d'Anders Breivik* («Litterære ros til Anders Breivik», 2012) skapte skandale både i Frankrike og Norge. Han beskrev Breiviks ofre som «blandingsrase, globaliserte, ukultiverte, sosialdemokratiske småborgere». Mange forfattere som J.M.G. Le Clézio og Annie Ernaux fordømte boken som motbydelig og fascistisk.

## Bibliografi
* *L'Invention du corps de saint Marc*, POL (1983)
* *L'Innocence*, POL (1984)
* *Sept passions singulières*, POL (1985)
* *Le plus haut miroir*, Fata Morgana (1986)
* *Le Sentiment de la langue I*, Champ Vallon (1986)
* *Beyrouth*, Champ Vallon (1987), repris dans *Un Balcon à Beyrouth*, suivi de *Beyrouth ou la séparation*, La Table Ronde (2005) 
* *L'Angélus*, POL (1988) en «Folio» (2001)
* *La Chambre d'ivoire*, POL (1989) en «Folio» (2001)
* *Le Sentiment de la langue II*, Champ Vallon (1990)
* *Laura Mendoza*, POL (1991)
* *Accompagnement*, POL (1991)
* *L'Ecrivain Sirieix*, POL (1992), «Folio» (2001)
* *Le Chant des adolescentes*, POL (1993)
* *Le Sentiment de la langue, I, II, III*, La Table Ronde (1993 et 2003), «Petite Vermillon» (2003)
* *Un Balcon à Beyrouth*, La Table Ronde (1994 et 2005)
* *Cœur blanc*, POL (1994)
* *La Gloire des Pythre*, POL (1995), «Folio» (1997)
* *L'Amour mendiant*, POL (1996), «Petite Vermillon» (2007)
* *L'Amour des trois sœurs Piale*, POL (1997), «Folio» (1999)
* *Cité perdue*, Fata Morgana (1998)
* *Le Cavalier siomois*, Editions François Janaud (1998), La Table Ronde (2004)
* *Autres jeunes filles* (illustrations d'Ernest Pignon-Ernest), Editions François Janaud (2000)
* *Lauve le pur*, POL (2000), «Folio» (2001)
* *La Voix d'alto*, Gallimard (2001), «Folio» (2003)
* *Le Renard dans le nom*, Gallimard (2003), "Folio" (2004)
* *Ma vie parmi les ombres*, Gallimard (2003), «Folio» (2005)
* *Fenêtre au crépuscule. Conversation avec Chantal Lapeyre-Desmaison*, La Table Ronde (2004)
* *Musique secrète*, Gallimard (2004)
* *Pour la musique contemporaine*, Fayard (2004)
* *Le Dernier écrivain*, Fata Morgana (2005)
* *Harcèlement littéraire. Entretiens avec Delphine Descaves et Thierry Cecille*, Gallimard (2005)
* *Le Goût des femmes laides*, Gallimard (2005), «Folio» (2007)
* *Sacrifice*, sur des photographies de Silvia Seova, L'Archange Minotaure (2006)
* *Dévorations*, Gallimard (2006)
* *L'Art du bref*, Gallimard, (2006)
* *Place des Pensées. Sur Maurice Blanchot*, Gallimard (2007)
* *Petit éloge d'un solitaire*, Gallimard, «Folio» (2007)
* *L'Orient désert*, Mercure de France (2007)
* *Désenchantement de la littérature*, Gallimard (2007)
* *L'Opprobre*, Gallimard (2008)

## Referanser


## Eksterne lenker
* Richard Millets verker 
* Richard Millet fait le buzz (avec son Éloge littéraire d'Anders Breivik)
Flaggbærere under Sommer-OL 2012

**Flaggbærere under Sommer-OL 2012** er en liste over utøvere som bar sitt lands flagg under åpningsseremonien og avslutningsseremonien for de 30. olympiske sommerleker på Olympiastadion i London 27. juli 2012. Deltagerne som bar sitt lands flagg var valgt av landets nasjonale olympiske komité eller av utøverne selv. I noen tilfeller bar representanter for organisasjonskomitéen flagget.

## Rekkefølge
Antikkens olympiske leker fant sted i Hellas, og etter tradisjonen i de moderne olympiske leker marsjerer Hellas inn først under åpningsseremonien. Vertslandet marsjerer inn sist. Øvrige land kommer i rekkefølge etter landets navn på vertslandets språk. I London 2012 er det engelsk. I spissen for hvert lands delegasjon bæres et skilt med landets navn, rett etterfulgt av flagget. Flaggene skal være like store. Under avslutningsseremonien følges ikke denne formelle rekkefølgen.

På grunn av konflikten om landets navn, marsjerte deltagerne fra Makedonia under åpningsseremonien inn under navnet *Former Yugoslav Republic of Macedonia*, altså etter Finland og før Frankrike. Nord-Korea marsjerte inn under D, siden landet benyttet det formelle engelskspråklige navnet *Democratic People's Republic of Korea*. Sør-Korea marsjerte inn som *Republic of Korea*, men under K. Etter Nord-Korea kom *Democratic Republic of the Congo*, også dette landet på D. Republikken Kina, eller Taiwan, er i olympisk sammenheng kjent som Kinesisk Taipei og kom inn under T med sitt særlige olympiske flagg. 

I 2010 ble De nederlandske Antiller oppløst og i 2011 trakk Den internasjonale olympiske komité sin godkjennelse av landets nasjonale olympiske komité. Utøverne fra de tidligere De nederlandske Antiller deltar i London under OL-flagget. En utøver fra Sør-Sudan, som ikke har nasjonal olympisk komité, har også fått tillatelse til å delta under OL-flagget. Utøverne under OL-flagget regnes som uavhengige deltakere og marsjerte inn under I som *Independent Olympic Athletes*. Flaggbæreren for de uavhengige var en funksjonær fra organisasjonskomitéen LOCOG.

## Flaggbærere under åpningsseremonien
Oversikten omfatter deltagere det er kunngjort at bar flagget.

## Flaggbærere under avslutningsseremonien
IOK kunngjorde disse flaggbærerne, noen av landene representert ved organisasjonskomitéen LOCOG:

## Referanser


## Eksterne lenker
* 
* ''London 2012 Opening Ceremony – Flag Bearers'', fullstendig oversikt fra Den internasjonale olympiske komité
* ''London 2012 Closing Ceremony – Flag Bearers'', fullstendig oversikt fra Den internasjonale olympiske komité
Viktorija Komova

**Viktorija Aleksandrovna Komova** (russisk: Виктория Александровна Комова; født 30. januar 1995 i Voronezj) er en russisk turner. Hennes foreldre Vera Kolesnikova og Alexander Komov er også tidligere turnere.

Hun vant mangekampen i Ungdoms-OL i Singpore i 2010 hvor hun også tok gull i skranke og hopp.

I verdensmesterskapet i turn i Tokyo 2011 tok hun gull i skranke og sølv i den individuelle mangekampen. Det russiske laget tok også sølv i lagkonkurransen.

I Europamesterskapet i turn i Brussel i mai 2012 tok hun gull i skranke, og var del av det russiske laget som tok sølv i lagkonkurransen.

Under Sommer-OL 2012 i London var Viktorija Komova med på det russiske laget som vant sølv i mangekamp, lagkonkurranse. Hun tok også sølv i mangekamp, individuell øvelse, etter Gabrielle Douglas.

## Referanser


## Eksterne lenker
*
Rock-Olga

**Rock-Olga** (pikenavn **Birgit Jacobsson**, gift **Magnusson**) (født 16. mars 1940 i Gävle, død 10. juni 2010 i Borås), var én av Sveriges første rockartister på 1950-tallet. Hennes store hit var coverversjonen av Micki Marlos og Paul Ankas «What You've Done to Me». Den fremførte Rock-Olga første gang offentlig da hun vant en ungdomskonkurranse i Uppsala i 1958. På denne tiden fantes det en annen artist som ble kalt *Rock-Olga*, men Birgit Jacobsson fikk overta navnet etter å ha slått den andre artisten i en konkurranse.

På 1970- og 1980-tallet inngikk hun i gammaldansgruppen Hafvsbandet. Både før og etter tiden med Hafvsbandet opptrådte Rock-Olga med Rockfolket. I 1972 spilte hun inn en plate med Benny Andersson ved piano samt Agnetha Fältskog og Anni-Frid Lyngstad fra popgruppen ABBA i koret.

Rock-Olga døde av blodforgiftning 10. juni 2010.

## Diskografi
**Studioalbum**
* 1972 - *Rock-Olga Today*
* 1989 - *Team Toppen*

**Singler**
* 1959 - «Danny Boy» / «Makin' Love»
* 1959 - «My Dixieland Doll» / «Baby Daddy - O»
* 1960 - «Red Sails In The Sunset» / «My Dixieland Doll‎»
* 1961 - «Gör Vad Du Vill» / «Barnvaktsboogie»
* 1974 - «Still» / «Rock-Medley»

**EP**
* 1959 - *Red Sails In The Sunset*
* 1959 - *My Dixieland Doll* (Rock-Olga and her Rocking Fellows)

**Samlingsalbum**
* 2001 - *Blandade Favoriter Med Rock-Olga*
* 2011 - *Sveriges Rockdrottning*
* 2012 - *20 Önskefavoriter!*

## Referanser


## Eksterne lenker
* Helsingborgs Dagblad  16. mars 2005, Rock-Olga fyller 65 år
* SVT Kanal 1 (Youtube) Rock-Olga uppträder på Allsång på Skansen 2008
* Dagens Nyheter - Rock-Olga död
Boris Lindqvist

**Boris Karl Lennart Lindqvist** (født 22. desember 1940 i Solna, Stockholms län, død 20. oktober 2017 på Kypros)  var en svensk rocksanger som slo igjennom i 1957 under navnet *Rock-Boris*. Han var frontfigur i gruppen *Boris Jazz ’n’ Roll Band*, og tidligere spilte han mye med Rockfolket. Der inngikk blant annet Rock-Olga, Burken og Little Gerhard.  Senere har han spilt og sunget mer jazzinspirert musikk.

## Karriere
Boris ble i 1957 pianist i Rock-Ragges band The Four Comets. Noen måneder senere etablerte han sitt eget band, The Jailers. På begynnelsen av 1960-tallet ble interessen for jazz vekket. Han spilte med Staffan Abeléns kvintett og var 1962-1964 medlem av Carl-Henrik Norins orkester. Fra 1964 hadde Boris et eget band, som spilte rhythm & blues og Georgie Fame. I 1966 ble Boris & Telstars dannet.

## Diskografi (utvalg)
* «Håll dej till höger, Svensson» (med The Telstars) (1967)
* «En liten snobb» (sang på samlingsalbumet *Gamla Vänner - Nya Sånger Go' Musik För Alla 40+* med diverse artister) - (1998)
* «Bommat Och Stängt (Shutters And Boards)» (sang på samlingsalbumet *Blågul Pop! Metronomes Svensktoppar 1951-1973* med diverse artister) - (1999)
* «Hey, hey Paula» (duett med Ann-Louise Hanson på hennes album *Är Du Ensam I Kväll Och Andra Guldkorn*) (2000)
* «Du Und Ich» og «Manhattan Moon» på albumet til Ann-Louise Hansons samlingsalbum album *Mehr Als Ein Augenblick* - (2002)
* «Fröken Sunny Girl», «Dandy», «Jag Är Knäpp», «Håll Dej Till Höger, Svensson» på samlingsalbumet *Dansbandsparty - Sveriges 52 bästa orkestrar spelar upp!!* med diverse artister

## Referanser


## Eksterne lenker
* 
*  Artikel om Rock-Boris
*  Boris Jazz ’n’ Roll Band hemsida
Pont Street

**Pont Street** er en gate i Knightsbridge og Belgravia i det sentrale London, med beliggenhet kjøpesenteret Harrods nært beliggende, i nordøstlig retning. Gaten krysses av Sloane Street, med Beauchamp Place mot vest, og Cadogan Place og Chesham Place mot øst, før den ender i Belgrave Square.

Huset hvor skuespilleren Lillie Langtry bodde i 21 Pont Street fra 1892 til 1897, er anmerket med en blå plakett. Bygningen ble en del av Cadogan Hotell i 1895, men hun ble boende her en tid etter dette. Oscar Wilde ble arrestert i rom 118 ved hotellet 6. april 1895.

St Columba's Church i Pont Street ble tegnet i 1950 av arkitekten Edward Maufe, som også tegnet Guildfordkatedralen. Kirken er en av Londons to menigheter tilhørende den skotske kirke. Kirken som opprinnelig sto her, var fra 1884, men ble ødelagt under Blitzen i andre verdenskrig 10. mai 1941.


Fil:Blue plaque Lillie Langtry.jpg|Blå plakett til minne om skuespiller Lillie Langtry
Fil:London 21 Pont Street.jpg|21 Pont Street, Lillie Langtrys hjem
Fil:StColumbasLondon.JPG|St Columba's Church i Pont Street


## Eksterne lenker
* London Online information
Liu Ling

**Liu Ling** (, født 221, død 300) var en lærd kinesisk dikter. Lite sikker informasjon har overlevd om hans bakgrunn, men han kan ha vært kort og stygg med en forfyllet for forfallen fremtoning.

Han huskes som en av de syv vise i bambuslunden. Han var en taoist som trakk seg tilbake til landet fordi hans eksentriske og spontane manerer gjorde ham lite egnet for hofflivet. Han var notorisk for sin forkjærlighet for alkohol. De første avbildninger av ham finner man på graver i Nanjing, og da drikker han fra en kalabass med vin.

Hans mest kjente dikt er «Til vinens pris»

Det fortelles gjerne at Liu Ling alltid hadde med seg en tjener som bar på en vinflaske og en spade. Slik kunne han få en slurk vin på øyeblikket, og straks begraves hvis han falt om død. 

## Referanser
Raphael Vieira De Oliveira

**Raphael Vieira De Oliveira** (født 14. juni 1979) er en brasiliansk volleyballspiller som spiller for det italienske laget Trentino. Han er mest kjent under navnet Raphael, og spiller i posisjonen opplegger.

## Karriere
Raphael forble hjemme i Brasil til 2004, da han gikk til det russiske laget Zenit Kazan. I 2006 flyttet Raphael til Italia, og spilte så for Calipo Valentia, før han i 2009 meldte overgang til Trentino, som da var ferske italienske seriemestre. Allerede den første sesongen kunne han juble over gull i Champions League sammen med resten av laget.

## Eksterne lenker
* 
*
Xu Zhi

**Xu Zhi** (tradisjonell kinesisk: 徐質, forenklet kinesisk: 徐质; død 254) var en militær general for Cao Wei i de tre rikers tid i Kina. Han deltok i et slag mot invasjonsstyrker fra Shu Han, ledet av Jiang Wei.
Trondhjems Kajakklubb

**Trondhjems Kajakklubb** (stiftet 27. april 1932) er en padleklubb fra Trondheim, som i 2016 hadde ca. 600 medlemmer. Klubben har eget klubblokale på Skansen og driver med havpadling, elvepadling og kajakkpolo.

Klubben er medlem av Norges Padleforbund og vant norgesmesterskapet i kajakkpolo i 2016.

## Eksterne lenker
*
Robert Fisk

**Robert Fisk** (født 12. juli 1946 i Maidstone i Kent, død 30. oktober 2020 i Dublin) var en britisk journalist og forfatter med Midtøsten-kunnskap som sitt spesialområde. I starten av sin karriere arbeidet han  med konflikten i Nord-Irland som ansvarsområde. Fisk var en ledende utenriksjournalist i Storbritannia i sin generasjon.

## Biografi
Fisk var Belfast-korrespondent for *[[The Times]]* 1971–1975, Midtøsten-korrespondent for samme avis 1976–1986 og ble deretter Midtøsten-korrespondent for The Independent. Han var da bosatt i Beirut. Fisk rapporterte blant annet fra de israelske og syriske invasjonene av Libanon, den afghansk-sovjetiske krig, Bosnia-krigen, Algerie, den iranske revolusjonen, Iran–Irak-krigen, Gulfkrigen, Kosovokrigen, Irak-krigen  og den palestinske intifadaen. Han traff og intervjuet Osama bin Laden tre ganger. Han var tilstede da syriske styrker drepte tusenvis i byen Hama i 1982.

I tillegg til sin journalistkarriere var Fisk også forfatter. Han skrev blant annet boken *Pity the Nation* om Libanons moderne historie. Verket *The Great War for Civilization* (2005) på 1000 sider sammenfattet hans observasjoner og satte dem inn i en historisk kontekst.

Hans artikler fra Midtøsten ble ofte oversatt og brukt i den norske avisa *[[Klassekampen]]*. Odd Karsten Tveit arbeidet sammen med Fisk og regnet ham som en venn. Fisk og Tveit var blant de første som kom inn i flyktningeleirene Sabra og Shatila etter massakren i 1982. Fisk ville alltid se med egne øyne og stolte ikke på maktapparatet, ifølge Tveit. Fisk arbeidet for *The Times* til 1989 og skrev deretter for *[[The Independent]]*. Under borgerkrigen i Syria i 2018 ble han beskyldt for å løpe det syriske regimets ærend. Hans ferdigheter i arabisk ble også satt spørsmålstegn ved av andre journalister i Midtøsten, som hevdet at han brukte utilfredsstillende oversettelser og tolker i sitt arbeid.

## Bibliografi (utvalg)
* 1975 *The point of no return : the strike which broke the British in Ulster*
*1983 *In time of war : Ireland, Ulster and the price of neutrality 1939-45*
*1990 *Pity the nation : Lebanon at war* (første utgave)
*2005 *The Great War for civilisation : the conquest of the Middle East* (utgitt på svensk i 2007 som *Det stora kriget för mänskligheten : kampen om mellanöstern*)

## Referanser


## Eksterne lenker
* 
* 
* 
*  Verker i bibliotek 
*  Robert Fisk hos Journalisted
Cosmopolis

***Cosmopolis*** er en canadisk drama-thriller fra 2012 regissert av David Cronenberg. Den er basert på romanen med samme navn av Don DeLillo. Hovedrollen spilles av Robert Pattinson.

I 2012 var filmen med i konkurransen om Palme d'Or på filmfestivalen i Cannes, og mottok blandede reaksjoner fra kritikerne.

Filmen handler om en milliardær som bare skal ha en hårklipp, men som i løpet av turen dit i sin limousin gradvis ser sin egen verden falle sammen.

Den fikk ikke ordinære visning på kino i Norge, men ble utgitt på DVD i 2013. VGs anmelder gav de terningkast to.

## Handlingsreferat
Eric Packer er en 28 år gammel valuta-spekulant og kapital-forvalter som reiser gjennom Manhattan midt i trafikkork til hans toppmoderne limousin. Packer er gift med sin kone, Elise, men har likevel sex med to andre kvinner i løpet av dagen. Når en dag med dårlige spekulasjoner på askje-markedet ødelegger en stor del av rikdommen hans, velger Elise å ta ut skilsmisse. Anti-kapitalistiske aktivister protesterer i gatene. De erklærer blant annet: "Et spøkelse hjemsøker verden: kapitalismens spøkelse" som var en linje fra Det kommunistiske manifest. De tegner graffiti på Packers limousin.

I tillegg får Packer vite at en leiemorder er ute etter å drepe ham, men han virker påfallende uinteressert i hvem som egentlig står bak. I bilen hans utfører en doktor sin daglige medisinske kontroll. Eric er bekymret for legens oppdagelse av at han har problemer med prostata.

Når videre valuta-spekulasjoner utsletter det meste av formuen hans, begynner hans verden å gå fullstendig i oppløsning. Til slutt dreper han livvakten sin, før han reiser til sin foretrukne frisør som gir Eric pistolen sin. Eric følger en vei mot ytterligere selv-ødeleggelse, og besøker sin potensielle morder, en tidligere ansatt i firmaet hans.

## Rolleliste

* Robert Pattinson i rollen som Eric Parker
* Juliette Binoche i rollen som Didi Fancher
* Sarah Gadon i rollen som Elise Shifrin
* Mathieu Amalric i rollen som Andre Petrescu
* Jay Baruchel i rollen som Shiner
* Kevin Durand i rollen som Torval
* K'Naan i rollen som Brother Fez
* Emily Hampshire i rollen som Jane Melman
* Samantha Morton i rollen som Vija Kinsky
* Paul Giamatti i rollen som Benno Levin
* Philip Nozuka i rollen som Michael Chin
* Abdul Ayoola i rollen som Ibrahim Hamadou
* Gouchy Boy i rollen som Kosmo Thomas
* Maria Juan Garcias i rollen som Nina Brooks
* Zeljko Kecojevic i rollen som Danko
* Patricia McKenzie i rollen som Kendra Hays
* George Touliatos i rollen som Anthony
* Jadyn Wong i rollen som Cathy Lee

## Referanser


## Eksterne lenker
* 
*
Lin Shusen

**Lin Shusen** (; født 1946 i Shantou i provinsen Guangdong i Kina) er en kommunistisk politiker i Folkerepublikken Kina. 

Lin studerte ved Guangdongs universitet for teknologi og ble i 1981 medlem av det kinesiske kommunistiske parti. Lin var så tekniker, planlegger og manager gor forskjellige organisasjoner i Heping. I 1983 ble han stedfortredende borgermester for Huizhou. Senere ble han direktør for Guangdongs plableggingskommisjon. Fra 1996 til 2002 var han borgermester for Guangzhou. Deretter var han frem til 2006 partisekretær i denne byen. 

Fra 2006 til 2010 var han guvernør for provinsen Guizhou. Hans etterfølger i det embedet ble Zhao Kezhi.

Fra 2010 har han vært stedfortredende formann for underutvalget for medborgere fra Hongkong, Macao og Taiwan, og oversjøiskew kinesere, i den politisk rådgivende konferanse for Folkerepublikken Kina.

## Eksterne lenker
*
Lars Jorde

**Lars Jorde** (født 22. juli 1865 i Vang, død 25. september 1939) var en norsk kunstmaler. 

Han studerte under Gerhard Munthe (1989), Alfred Philippe Roll i Paris (1893), Eilif Petersens og Harriet Backers malerskole (1894–1896) og endelig under Kristian Zahrtmann både i København og i Italia. Han besøkte Paris også i 1900, noe som ga avgjørende innflytelse på hans senere verker. Sommeren 1894 var han sammen med Halvdan Egedius, Kristen Holbø og Thorvald Erichsen i Vågå og malte. Stilen på den tid var nyromantisk, der paletten var stemt etter stemningen.

Jorde bosatte seg på Lillehammer og malte til å begynne med blålige vintermotiver. Etter pariserturen ble paletten varmere og preget av at han søkte stilarter som passet for ham og samtidig også for publikum. Nasjonalgalleriet eier åtte bilder av ham, og bilder er å finne også i Lillehammer Kunstmuseum. Han har dessuten malt alterbilder til flere kirker: Åsmarka (1901, kopi etter Eilif Peterssen), Vingrom (1908), Nes i Ådal (1915) og Sjøli (1925).

## Verk i utvalg

Fil:Lars Jorde - Market in Lillehammer - LKM.000149 - Lillehammer Kunstmuseum.jpg|Torvdag på Lillehammer. Oljemaleri i Lillehammer kunstmuseum.
Fil:Lars Jorde - Winter by Mesna - LKM.000154 - Lillehammer Kunstmuseum.jpg|Vinter ved Mesna. Oljemaleri i Lillehammer kunstmuseum
Fil:NansenFarthestNorth.jpg|Tegning av Lars Jorde til *Fram over Polhavet. Den norske polarfærd 1893–1896*, om Fridtjof Nansens Fram-ekspedisjon. 
Fil:WinterHutFJL.jpg|Tegning etter foto av hytta Nansen og Johansen overvintret i 1895–1896


## Referanser

## Kilder
* Store norske leksikon
* Katalogomtale fra Oseana/Grieg-samlingen.
## Eksterne lenker
* 
* Norsk kunstnerleksikon
* Norsk biografisk leksikon
* Verk av Lars Jorde hos fotoarkiv ovaering.no
Hawaii Five-0 (2010–2020)

***Hawaii Five-0*** er en amerikansk krim- og actionserie som gikk på CBS fra 2010 til 2020.

Serien handler om en spesialenhet innen delstatspolitiet på Hawaii. Denne enheten ble opprettet for å ta seg av spesielt vanskelige saker. De ledende rollene spilles av Alex O'Loughlin, Scott Caan, Daniel Dae Kim, Grace Park, Masi Oka og Lauren German. Serien er en ny utgave av ''Hawaii Five-O'' som gikk fra 1968 til 1980.

## Handling
TV-serien dekker handlingene til en liten, spesialisert styrke basert på Hawaii, ledet av Kommandørløytnant Steve McGarrett. Arbeidsgruppen svarer kun til Hawaiis guvernør, og gis full immunitet og ubegrensede økonomiske midler. Arbeidsgruppen har ingen begrensninger, og støttes alltid av guvernøren. Teamet er i stand til å etterforske forbrytelser som spenner fra terrorisme til kidnapping, samt mord og ran.

McGarretts håndlanger er Danny «Danno» Williams, som er uoffisiell nestkommanderende for resten av teamet deres. Resten av teamet består av blant andre Chin Ho Kelly og Kono Kalakaua. Spesialagent Lori Weston, tidligere i Sikkerhetsdepartementet (USA) blir også ansatt i teamet på et senere tidspunkt. De får blant annet hjelp fra Dr. Max Bergman. Steve ansetter senere Lou Grover, en tidlgere SWAT-kommandør. Jerry Ortega, Chins klassekamerat fra videregående - og en konspirasjonsteoretiker.

I Norge har serien gått på TV 2.

## Rollebesetning
* Alex O'Loughlin - *Steve McGarret*
* Scott Caan - *Danny "Danno" Williams*
* Daniel Dae Kim - *Chin Ho Kelly*
* Grace Park - *Kana "Kono" Kalakaua*
* Masi Oka - *Dr. Max Bergman*
* Taylor Wily - *Kamekona*
* Lauren German - *Lori Weston*
* Michelle Borth - *Catherine Rollins, Steves venninne*
* Terry O'Quinn - *Joe White*
* Mark Dacascos - *Wo Fat*
* Larisa Oleynik - *Jenna Kaye*
* Ian Anthony Dale - *Adam Noshimuri*
* Claire van der Boom - *Rachel Edwards, Dannys eksfrue*
* Teilor Grubbs - *Grace Williams, Dannys datter*
* Mark Deklin - *Stan Edwards, Rachels nye mann*
* Jean Smart - *Guvernør Pat Jameson*
* Kelly Hu - *Laura Hills*
* Taryn Manning - *Mary Ann McGarret*
* Will Yun Lee - *Sang Min*
* James Marsters - *Victor Hesse*
* Richard T.Jones - *Sam Denning, guvernør etter Pat*
* Brian Yang - *Charlie Fong*
* Reiko Aylesworth - *Malia Waincroft*
* Tom Sizemore - *Vince Fryer*
* William Sadler - "John McGarret"

## Referanser


## Eksterne lenker
*
Knut Jørgensen

**Knut Øystein Jørgensen** (født 8. november 1937 i Oslo, død 19. desember 1991) var en norsk grafiker, tegner og maler.

Han ble utdannet som grafiker, og karakteriserte seg som selvlært som maler. Han gikk Kunstindustriskolen med Chrix Dahl som hovedlærer. Han leste mye kunsthistorie, og var mye på reisefot, noe som preget arbeidene hans. De var gjerne detaljrike, men i lite format.

Han debuterte i 1964 med med små, figurative akvareller. Stilen hans kan minne om Marc Chagall. Bildene har ofte et surrealistisk preg med fantasilandskap og drømmeaktige omgivelser. Humor, erotikk, tragedie og mytiske element er vanlige innslag i kunsten hans. Psykologen Stein Jåtten, som samlet et stort antall av Jørgensens verker, kaller ham for drømmefangeren. Den sistes store utstillingen før han døde var i Galleri K i 1989.

Nasjonalgalleriet eier fem av hans verker.

## Referanser
Rolleivstadvatnet

**Rolleivstadvatnet** er en innsjø i Fyresdal kommune, Telemark, som er demmet opp sammen med nabovannet Husstøylvatn. Disse framstår nå som ett vann, 651,5 meter over havet, og utgjør magasin for Fjone kraftverk. Vannets naturlige avløp er mot vest, men etter reguleringen i 1969 pumpes vannet sørover til Sandvatn. Også Homvassåa ble ledet bort fra Rolleivstadvatnet, og via kanal til Sandvatnet. Området har berggrunn som gjør vannet sårbart for sur nedbør. Sammen med reguleringen medførte det at fiskebestanden gikk tilbake på 1970-tallet.

I februar 2010 ble Arendal Vasdrags Brukseierforening som har konsesjonen til regulering av vassdraget, pålagt å gjennomføre årlige ungfiskundersøkelser fra 2010 og fram mot et ordinært prøvefiske i hele magasinet i 2015. Rapporten fra 2011 viser at fisken i vannet fortsatt har sviktende rekruttering.

## Fotnoter



## Referanser
Dashiwo

**Dashiwo** () er en storkommune i bydistriktet Fangshan (房山区) i Beijing i Kina, ca 75 km sørvest for Beijings bykjerne og tett ved grensen til provinsen Hebei. 

## Kulturminner
Det buddhistiske Yunjutempelet () er oppført for Folkerepublikken Kinas liste over kulturminner.

## Marmor
Dashiwo er kjent for sin marmor. Den berømte steinblokken med de ni drager bak *[[Baohe dian]]* i Den forbudte by i Beijing stammer fra et steinbrudd i Dashiwo.

## Referanser


## Eksterne lenker
* 
* Fangshan qu Dashiwo zhen zhengfu (kart)
* Kart 
* Administrative enheter
* Dashiwo, marble 
* China Beijing Yishui stone carving factory
* Beijing Shiwo Exquisie Marble Engraving Co., Ltd. 
* Chinese Royal White Marble (Fangshan hanbaiyu)
* Tutechan – Dawoshi hanbaiyu
Guiyu

**Guiyu** () er en storkommune i Chaoyang i bydistriktet Shantou i provinsen Guangdong i Folkerepublikken Kina. Guiyu ligger sørvest for Shantous sentrum.

Befolkningen var på 133.727 innbyggere i 2003.

Guiyu har (2006) Kinas største gjenvinningsanlegg for elektronikkavfall.

## Referanser


## Eksterne lenker
* Berliner Zeitung: *[https://web.archive.org/web/20100527215856/http://www.berlinonline.de/berliner-zeitung/archiv/.bin/dump.fcgi/2006/0420/wirtschaft/0023/index.html Die Computerschrott-Hölle von Guiyu]*. 20. April 2006
* Vice Magazin: *[https://web.archive.org/web/20081205052250/http://www.viceland.com/germany/v3n1/htdocs/ctrl.php CTRL+ALT+Müllhalde – Chinas heimlicher Computerfriedhof]*. 22. September 2007
* FOCUS online: *[http://www.focus.de/panorama/reportage/tid-14252/focus-reportage-giftiges-geschaeft_aid_393361.html Giftiges Geschäft]*. 27. April 2009
Anna Laurell

**Anna Rosalie Eleonora Laurell** (født  i Lund) er en svensk bokser som er 184&nbsp;cm høy og veier 75&nbsp;kg.
 
Laurell begynte å bokse i Lunds Boxningssällskap.  Hun ble den 30. september 2005 den første kvinnen som vant tittelen *årets bokser* i Sverige, og vant sitt andre VM-gull 2. oktober samme år da hun beseiret Olga Novikova fra Ukraina i finalen i 75-kilosklassen. Sitt første VM-gull tok hun i 2001. Hun har også tatt tre EM-gull og fira SM-gull.

Ved siden av boksingen studerer Laurell organisk kjemi ved Lunds universitet.

Laurell er datter av Martin Laurell og Henriette Weibull og er eldst av seks søsken.
 
## Referanser


## Eksterne lenker
* 
*
Hun er forelska i lærer’n

**«Hun er forelska i lærer'n»** er en norsk popsang skrevet av Dag Ingebrigtsen og Torstein Flakne. Versjonen til trøndergruppa The Kids ble utgitt på singlen CBS 8684 i 1980. Produsenter var Rune Nordal og Kristian Lindeman. B-siden var «Fanklubb». 

«Hun er forelska i lærer'n» har blitt presentert i *[[Landeplage (TV-serie)|Landeplage]]*.

Metallica var i Trondheim for første gang 13. juli 2019. Og da spilte de The Kids sin «Hun er forelska i lærer'n».

## Handling
Sangens jeg-person klager over at jenta i klassen er forelsket i den 20 år gamle læreren og ikke i ham. Han er femten år gammel, går på ungdomsskolen sammen sin utkårede og får beskjed om å "komme tilbake til henne om fire år". 

## Referanser


## Kilder
*Kids, The - Hun er forelska i lærer'n / Fanklubb på Discogs
Sage Stallone

**Sage Moonblood Stallone** (født 5. mai 1976 i Los Angeles, California, død 13. juli 2012 Studio City, Los Angeles) var en amerikansk skuespiller, regissør, filmprodusent og manusforfatter.

Sage Stallone var eldste sønn av Sasha Czack og Sylvester Stallone. Han var bror av Seargeoh Stallone og halvbror av Sistine, Sophia, og Scarlet Stallone. Stallone ble funnet død i Studio City i juli 2012 og dødsårsaken ble etter obduksjon funnet å være aterosklerose, som førte til et hjerteinfarkt.

Av filmer han spilte i er *[[Rocky V]]* (1990) og *[[Dagslys (film)|Dagslys]]* (1996) de mest kjente. I begge filmer spilte far Sylvester hovedrollen.

## Referanser


## Eksterne lenker
*
Safe Haven

***Safe Haven*** er en amerikansk romantisk thriller fra 2013. Filmen er regissert av Lasse Hallström, og har Julianne Hough, Josh Duhamel og Cobie Smulders i hovedrollene.

Filmen er basert på romanen *[[En trygg havn]]* (2010) av Nicholas Sparks.

## Handling
Den mystiske unge kvinnen Katie Feldman (Julianne Hough) dukker opp i Southport, en liten landsby i Nord-Carolina, og spørsmål blir umiddelbart stilt om hvem hun egentlig er. Hun er svært motvillig til å knytte personlige bånd med noen mennesker i byen, men etterhvert får hun likevel kontakt med enkemannen Alex (Josh Duhamel), en sympatisk butikkeier med to barn, og den enkle, single naboen Jo (Cobie Smulders). Men mens et sterkt vennskap med Jo formes og varme følelser blusser opp for Alex, sliter Katie med en mørk hemmelighet fra sin trøblete fortid som hun er redd for at skal ødelegge alt.

## Medvirkende
* Julianne Hough som Katie Feldman
* Josh Duhamel som Alex Wheatley
* Cobie Smulders som Jo
* David Lyons som Tierney
* Cullen Moss som Deputy Bass
* Mike Pniewski som Lt. Robinson
* Ric Reitz som Police Chief Mulligan
* Mimi Kirkland som Lexie
* Noah Lomax som Josh
* Juan Piedrahita som Jose Ramirez

## Eksterne lenker
*
Tåtten om Torstein Stangarhogg

**Tåtten om Torstein Stangarhogg** (*Þorsteins saga strandarhöggs* eller *Þorsteins þáttr stangarhöggs*) er en tått, en kort islendingesaga fra 1200-tallet. Historien foregår på Island ca år 1000 og handler om vennskaps- og uvennskapsforholdet mellom Torstein og Bjarne Brodd-Helgesson. 

Torstein har sitt tilnavn etter en hendelse hvor han måtte tåle slag med en påle som ble brukt i hestekamper. Sagaen har blitt beskrevet som «en fortsættelse til Vápnfirðinga saga» og som «a short and artful tale, based on the Vápnfirðinga saga depiction of the chieftain Bjarni Brodd-Helgason. Þorsteinn Staff-struck kills two of Bjarni’s men in order to avenge an earlier insult. Bjarni challenges Þorsteinn to a duel in which the latter’s benevolence of spirit is confirmed. The two men are reconciled and Þorsteinn is invited to join Bjarni’s household»

Forholdet mellom de to hovedpersonene er komplekst, og egnet til å vekke spørsmål og undring; særlig knyttet til den rausheten de viser hverandre og hva som er motivene for den. Sagaen er antagelig skrevet av en geistelig som var lokalkjent.

Fortellingen ble oversatt til norsk av Gerhard Gran i 1888 med tittelen *Thorstein Stanghug*, og utgitt i Nordahl Rolfsens antologi *Vore fædres liv*, 1888. Ny oversettelse til nynorsk som *Tåtten om Torstein Stangarhogg* ved Børge Nordbø i fembindsverket *Islendingesagaene*, 2014.

## Referanser

;Eksterne lenker

* heimskringla.no, svensk fulltekst
;Litteratur
* Oren Falk. «Did Rannveig Change her Mind? Resolve and Violence in Þorsteins þáttr stangarhoggs» I: *Viking and Medieval Scandinavia*; Vol 1 (2005)
Augdahl

**Augdahl** kan vise til:
* Ole Martin Augdahl (1847, Åsen  1944), en norsk lærer, gårdbruker og lokalpolitiker
* Per (Andreas) Augdahl (1889, Arendal  1978), en norsk embetsmann og rettsvitenskapsmann
Casiquiare

**Casiquiare** er ei elv i Venezuela. Den oppstår som en bifurkasjon (forgreining) fra den øvre delen av elva Orinoco, og renner derfra mot sør og inn i elva Negro, ei sideelv til Amazonas. Den er den største bifurkasjonen i verden og danner en unik naturlig kanal mellom elvesystemene til Orinoco og Amazonas. Elva er 354 kilometer lang og har et nedbørfelt på .

Forgreiningen fra Orinoco ligger 14 km nedstrøms fra bosetningen La Esmeralda, på , og rundt 123 meter over havet. Elva er her rundt 90 meter bred. Casiquiare renner i en hovedsakelig sørvestlig retning og tar opp en lang rekke store og små sideelver underveis. Ved munningen i Rio Negro, som ligger nær byen San Carlos, ved grensa til Colombia og 91 meter over havet, er elva rundt 500 meter bred.

## Oppdagelse
En jesuittprest ved navn Fader Roman reiste oppover Orinoco i 1744, og møtte noen portugisiske slavehandlere fra bosetningene ved Rio Negro. Han fulgte med dem da de returnerte, via Casiquiare, og fulgte deretter samme vei tilbake til Orinoco. Syv måneder senere kunne Charles Marie de La Condamine gi en beretning om Fader Romans reise til *[[Académie française]]*, og dermed bekrefte eksistensen av denne vannveien, som første gang ble rapportert av Cristóbal de Acuña i 1639. Det ble imidlertid ikke festet særlig lit til Fader Romans beretning før den i 1756 ble bekreftet av en spansk grensekommisjon ledet av Yturriaga og Solano. I 1800 ble elva utforsket av den tyske vitenskapsmannen Alexander von Humboldt og den franske botanikeren Aimé Bonpland.

## Fotnoter

## Referanser
Amdahl

**Amdahl** kan vise til:

* Bjarne Amdahl – norsk komponist og dirigent
* Gene (Myron) Amdahl – amerikansk dataforsker
* Henry Amdal – norsk skihopper
* Kjell Einar Amdahl – norsk redaktør og politiker
* Magne Amdahl – norsk pianist og komponist
Tåtten om Torstein fra Østfjordene

***Tåtten om Torstein fra Østfjordene*** (*Þorsteins þáttr austfirzka* eller *Þorsteins þáttr Austfirðings*) er en tått, en kort islendingesaga fra 1200-tallet. Historien foregår i Norge i kong Magnus den godes styretid (ca 1040) og handler om Torstein som på en pilegrimsreise redder en ung nordmann i livsfare. Nordmannen kalte seg *Styrbjørn*, men da Torstein treffer ham igjen i Norge etterpå, forstår han at det er kongen han har hjulpet. 

Sagaen har blitt sammenlignet med *[[Tåtten om Reidar]]* og lignende fortellinger hvor «a bashful (beskjeden) Icelander in the Norwegian royal court performs some brave deed which wins him respect in the court and renown on his return to Iceland.» Historien blir beskrevet som «ganske uhistorisk».

Oversatt til norsk av Jon Gunnar Jørgensen i fembindsverket *Islendingesagaene*, 2014.

## Referanser


;Eksterne lenker
* snerpa.is, islandsk fulltekst
Tåtten om Torstein Side-Hallsson

**Tåtten om Torstein Side-Hallsson** (*Þorsteins þáttr Síðu-Hallssonar*) er en tått, en kort islendingesaga fra 1200-tallet. Fortellingen handler om den samme *Torstein* som også omtales i *[[Soga om Torstein Side-Hallsson]]* og *[[Torstein Side-Hallssons drøm]]*; og den skildrer forholdet mellom Torstein og kong Magnus den gode: de blir uvenner, men forsones.

Tåtten finnes både i Flateyjarbók og i Morkinskinna. Den er oversatt til norsk av Jon Gunnar Jørgensen i fembindsverket *Islendingesagaene*, 2014.
The Door Is Always Open

**«The Door Is Always Open»** er en amerikansk countrysang, skrevet av Dickey Lee og Bob McDill. Den ble første gang innspilt på plate av Tennessee Pulleybone for JIM Records. Waylon Jennings spille senere inn en versjon. Den ble utgitt på hans album *[[Dreaming My Dreams (Waylon Jennings-album)|Dreaming My Dreams]]* (1975). En versjon ble også gjort av Louis Johnson.

Det var versjonen til Dave & Sugar, utgitt på singlen RCA Victor PB-10625 i 1976, som ble kjent for publikum. I juli samme år ble sangen gruppas første nummer én-hit på Billboard Hot Country Singles-listen.

## Norsk versjon
Reidar Brendeland har skrevet en norsk tekst. Den norske tittelen er «Mi gatedør»

### Innspilling
*Vestlandsfanden/Reidar Brendeland. Utgitt på LP-albumet *[[Vestlandsfanden III]]* (Tomato Records XLP&nbsp;22014) i 1987.

## Listeplasseringer

## Referanser
Geografiske opprinnelsesbetegnelser i EU

**Geografiske opprinnelsesbetegnelser i EU** er en offentlig merkeordning i Den europeiske union (EU) som sikrer at særegne matvarer får den beskyttelsen og anerkjennelsen de trenger. Merkeordningen administreres av Europakommisjonen og gir mulighet til å lovbeskytte produktbetegnelser for denne type varer hvis de har en spesiell geografisk opprinnelse, tradisjon og/eller særpreg. 

Ordningen ble innført i 1992 som en strategi for lokal og regional næringsutvikling og anses for å være en vellykket strategi som EU satser videre på. Eksempler på beskyttede varer er stilton, feta, cognac, gorgonzola, kölsch, portvin, champagne, danablu og falukorv.

## Betegnelser
Merkeordningen omfatter tre kategorier beskyttelse:
;Beskyttet opprinnelsesbetegnelse:
:fremstilt etter faste metoder innenfor et nærmere bestemt geografisk område
;Beskyttet geografisk betegnelse
:en del av fremstillingen skal være skjedd innenfor et nærmere bestemt geografisk område
;Garantert tradisjonell spesialitet
:fremstilt på en bestemt måte, men ingen krav om geografisk opprinnelse

## Eksterne lenker
* Europakommisjonens informasjonsside (engelsk)
Nevado Mismi

**Nevado Mismi** er et 5 597 meter høyt fjell i regionen Arequipa i Peru, rundt 160&nbsp;km vest for Titicacasjøen og 700&nbsp;km sørøst for Perus hovedstad Lima. Fjellet ligger i Andesfjellene og er av vulkansk opprinnelse. I 1996 ble ei breelv på nordsida av Nevado Mismi identifisert som elva Amazonas' fjerneste kilde, og dette ble bekreftet i 2001 og igjen i 2007. Vannet fra Nevado Mismi renner via elva Carhuasanta, som etter å ha endret navn en rekke ganger munner ut i Ucayali, som renner sammen med Marañón og danner Amazonas.

## Referanser


## Eksterne lenker
*
Military grid reference system

**Military grid reference system**, forkortet **MGRS**, er et globalt system for å angi en kartreferanse. Slike kartreferanser angir et område (ikke et punkt). Området som angis kan være alt fra et helt sonebelte til en rute på 1 x 1 meter ett eller annet sted på jordas overflate. Mellom 84°N og 80° S er systemet basert på koordinatsystemet Universal Transverse Mercator (UTM), mens det nord for 84° N og sør for 80° S er basert på Universal Polar Stereographic (UPS). 

## Eksterne lenker
*
Erik Andersen

**Erik Andersen** er navnet til flere personer:

*Erik Andersen (arkitekt)
*Erik Andersen (politiker)
*Erik Andersen (sjakkspiller)
Daewoo Leganza

**Daewoo Leganza** er en mellomstor familiebil som ble produsert av den sørkoreanske bilprodusenten Daewoo mellom 1997 og 2002. 

Bilen var utstyrt med Opels 2,0-motor på 133 hk, og ble erstattet af Daewoo Evanda i 2002.
Xia Baolong

**Xia Baolong** (; født 1952) er en kommunistisk kinesisk politiker. 

Xia ble i 1973 medlem av det kinesiske kommunistiske parti. Etter forskjellige verv i Tianjins bydistrikt Hexi var han viseborgermester av byen fra 1997 til 2003. Han studerte økonomi ved Pekinguniversitetet og tok doktorgraden i 2002.

I 2003 ble han stedfortredende partisekretær i provinsen Zhejiang. Fra 2011 har han vært etterfølger av Lü Zushan som guvernør for samme provins.

## Referanser


## Eksterne lenker
*
Hexi

**Hexi** (kinesisk: 河西区; pinyin: *Héxī Qū*) er et bydistrikt sentralt i byprovinsen Tianjin i Folkerepublikken Kina. Det ligger sør i sentrum mellom bydistriktene Heping og Jinnan.

Distriktet er på 41,24 km² og har 760 000 innbyggere.

Tianjins radio- og fjernsynstårn, som er 415 m høyt, ligger i Hexi. I desember 2004 ble Tianjinmuseet åpnet i bydistriktet.  Nybygget i form av en flyvende svane er et av Kinas største byggverker.

## Eksterne lenker
* Lokalregjeringens hjemmesider
Várzea

**Várzea** er skogsområder langs bredden av Amazonas og Solimões som blir periodisk oversvømt på grunn av de sesongmessige svingningene i vannstanden i elver som er rike på silt og sedimenter, som kalles «hvitvannselver» på grunn av fargen på vannet. Várzea-skogen strekker seg fra 20 til 200 km ut fra bredden av Amazonas. Samlet dekker de i Brasil et område på  kvadratkilometer, tilsvarende om lag 5 % av den brasilianske Amazonas-regionen.

På grunn av de regelmessige oversvømmelsene av sedimentrikt vann har jordsmonnet i várzeaskogene et svært høyt næringsinnhold, noe som gir grunnlag for en stor variasjon av flora og fauna. Det næringsrike vannet ved flomvannstand gir også unike refugier for fisk og vannfugler. Fiskene bruker flomskogene både til mat (og blir dermed viktige spredere av frø fra planter) og til reproduksjon og gyting. Varigheten og intensiteten av flommen markerer forskjellen mellom ulike områder av várzea.  Den økende utbredelsen av storfe og vannbøffel i várzeaområdene fører til forstyrrelse av disse økosystemene.

En lignende skogtype er *[[igapó]]*, men i motsetning til várzeas betegner igapós skogslandskap som oversvømmes av «svartvannselver», det vil si elver som er rike på organisk materiale.

De rundt 1,1 millioner innbyggerne i várzeaskogene (*[[ribeirinhos]]*) lever for det meste av fiske i flomtiden om vinteren, og av tømmerhogst og småskala landbruk om sommeren.
I Wouldn’t Have Missed It for the World

**«I Wouldn't Have Missed It for the World»** er en amerikansk sang, skrevet av Kye Fleming, Dennis Morgan og Charles Quillen. Den ble gjort berømt av countrysangeren Ronnie Milsap og ble opprinnelig utgitt på singelen RCA Victor i oktober 1981. Produsenter var Ronnie Milsap og Tom Collins. Sangen ble én av hans største hits i hans platekarriere og kom under høydepunktet av hans crossoversuksess.

Thom Jurek, en musikkanmelder og skribent for Allmusic, siterte «I Wouldn't Have Missed It ...» som *«urban cowboy countrymusikk i sin reneste form»* og refererte til pop-crossoverstilen som var på moten i begynnelsen av 1980-tallet. Sangen, med fremtredende backingvokaler, harpe og akustisk gitar, har et refreng, som Jurek skrev *«er så smittende at det kunne høres bli nynnet og plystret på gatehjørner og dens tekst bli sunget i barer og dansehaller gjennom hele resten av 1981»*.

En video av sangen ble også produsert og den har blitt sendt på The Nashville Network, CMT og GAC.

## Norsk versjon
Steinar Fjeld har skrevet en norsk tekst. Den norske tittelen er «Var det dette vi ønsket».

### Innspilling
*Septimus. Utgitt på LP-albumet *Septimus 3* (RCA Victor PL&nbsp;40267) i 1983.

## Listeplasseringer

## Referanser


### Kilder
*Whitburn, Joel (2006): *Top Country Songs: 1944-2005*
*Whitburn, Joel (2007): *Top Pop Singles: 1955-2006*
Pasientsikkerhet

**Pasientsikkerhet** er en ny helsedisiplin som fokuserer på å rapportere, analysere og forhindre medisinske feil som ofte fører til negative konsekvenser for pasientene. Frekvens og størrelse på unngåelige negative pasienthendelser var ikke godt kjent før på 1990-tallet. Da rapporterte mange land om forbausende høye tall på pasienter som ble skadet eller døde av medisinske feil. Verdens helseorganisasjon oppdaget at feil i helsevesenet berørte 1 av 10 pasienter i hele verden og var bekymret. Pasientsikkerhet har utviklet seg til en egen helsedisiplin støttet av et vitenskapelig rammeverk som er i utvikling. Flere vitenskaper har levert både teori- og forskningslitteratur til vitenskapen om pasientsikkerhet. Teori og forskning leverer forbedringer ved å bruke eksempler fra næringsliv og industri, å anvende nytenkende teknologier, utdanne leverandører og konsumenter, forbedre feilrapporteringssystemer og å utvikle nye økonomiske insentiver. 

Internasjonal erfaring viser at halvparten av skadene som oppstår i helsetjenesten sannsynligvis kan unngås. Slike skader kan være:
*Feilmedisinering, for eksempel på grunn av uklarheter i pasientens medisinliste, eller feil i doseringen
*Sykehusinfeksjoner, for eksempel på grunn av sårinfeksjon etter en operasjon eller urinveisinfeksjon på grunn av kateterbruk.
*Komplikasjoner i forbindelse med kirurgi, for eksempel på grunn av kommunikasjonssvikt mellom kirurgene som opererer.

## Norge

En undersøkelse fra 2010 ved alle norske helseforetak indikerer at omkring 16 prosent av norske sykehuspasienter pådrar seg en skade som følge av behandlingen de mottar, eller manglende behandling. 

For å heve pasientsikkerheten er det viktig å lære av uønskede hendelser, og forebygge at de gjentar seg. Gode rutiner kan hjelpe, for eksempel for overføring av informasjon mellom vaktskift, eller regler for at legemidler med ulik styrke ikke oppbevares på samme sted.

Kampanjen «I trygge hender» (2011-2013) ble opprettet for å redusere pasientskader, bygge varige strukturer for pasientsikkerhet og forbedre pasientsikkerhetskulturen i helsetjenesten. Kampanjen gikk over til å være et program, Pasientsikkerhetsprogrammet I trygge hender 24-7, som varte fra 2014 til 2018. Programmet var et oppdrag fra Helse- og omsorgsdepartementet. I januar 2019 ble arbeidet videreført til «I trygge hender 24-7», som driftes av avdeling for kvalitetsforbedring og pasientsikkerhet i Helsedirektoratet.

## Referanser


## Eksterne lenker
* Pasientsikkerhetsprogrammet
Tianjinmuseet

**Tianjinmuseet** () er det største museet i Tianjin i Folkerepublikken Kina. Det ble grunnlagt den 20. desember 2004 ved sammenslåing av Tianjin kunstmuseum og Tianjin historiske museum. 

Bygget i bydistriktet Hexi har et areal på 31.400 m² og er dermed et av landets største bygninger. Det skal etterligne en flyvende svane. På tre nivåer er det utstilt over 150.000 artefakter knyttet til Tianjins kultur og historie. Blant de mest berømte er bronsefatet *Tai bao ding* (太保鼎) fra Zhoudynastiets tid.

Tianjin museum 1 view from Tianjin TV Tower(small)(2008-08).JPG|Tianjinmuseet sett fra fjernsynstårnet
Tianjin museum 4 floor plan(small)(2008-08).JPG|Kart over museets tre etasjer
Tianjin museum 5 inside(small)(2008-08).JPG|Fra museets førsteetasje
Tianjin museum 6 inside(small)(2008-08).JPG|Fra tredje etasje


## Eksterne lenker
* 
* Tianjinmuseet
* Tianjinmuseet
Flyveinformasjonsregion

En **flyveinformasjonsregion** (**FIR**) er et luftrom av bestemte dimensjoner der det ytes flyveinformasjonstjeneste og alarmtjeneste.

Flyveinformasjonstjenesten har som formål å gi råd og opplysninger av betydning for sikker og effektiv gjennomføring av flyvninger, mens alarmtjenesten har som formål å underrette redningstjenestens organisasjoner om luftfartøy som skal ettersøkes og som har behov for redningstjeneste, samt å bistå disse organisasjonene i den utstrekning det er påkrevet.

FIR er den største inndelingen av luftrom som benyttes idag. Enhver del av atmosfæren tilhører en FIR. Luftrommet over små land utgjør én FIR, mens større lands luftrom er inndelt i flere. Der er ingen standard størrelse på FIR, og det er opp til hvert land å avgjøre om og hvordan dets luftrom skal inndeles. I noen tilfeller kan luftrommet også være delt horisontalt, med øvre og nedre FIR.

## Flyveinformasjonsregioner i Norge
Norsk luftrom er delt i to. *Polaris FIR* (tidligere *Norway FIR*) dekker fastlandsnorge og havområdene sør for 63 grader nord. *Bodø Oceanic FIR* dekker havområdene i nord ut til 0-meridianen og nordover forbi Svalbard til 82 grader nord.

## Referanser
Pongo (geografi)

En ***pongo*** (forvanskning av kichwa og aymara: *punku*, som betyr en «dør») er en type canyon eller trang kløft langs elver i Peru, spesielt langs elva Marañón og dens sideelver i regionen Amazonas. Mange pongoer danner den øvre grense for båttrafikk på elvene, blant annet Pongo de Manseriche som Marañón renner gjennom.

## Referanser
Nauta

**Nauta** er en by og administrativt senter i provinsen Loreto i regionen Loreto i Peru, rundt 100&nbsp;km sør for regionhovedstaden Iquitos. Byen ligger på nordbredden av elva Marañón, 15 kilometer vest for der denne løper sammen med Ucayali og danner Amazonas. Nauta har rundt  innbyggere.

Nauta er endepunkt for den eneste hovedveien ut fra Iquitos, og er base for båtturer og virksomheter innen økoturisme langs elva Marañòn.